Vöslauer

Vöslauer Mineralwasser AG is 'n Oostenrykse mineraalwateronderneming met sy hoofkwartier in Bad Vöslau in die deelstaat Neder-Oostenryk. Die aandelemaatskappy bottel water uit die warmbron in Bad Vöslau wat vanweë sy genesende eienskappe reeds in die antieke tydperk Romeinse baaiers na die plek gelok het, soos historiese verwysings van 50 n.C. bevestig. Die eerste verwysing na die fontein as Feselover-Quelle dateer van 1136. In die laat 19de eeu is die badhuis geopen wat tans nog bestaan. Die mineraalwateronderneming is in 1936 deur 'n plaaslike bank gevestig.

Met 'n aandeel van meer as 40 persent is Vöslauer die markleier op die Oostenrykse mineraalwatermark. Die onderneming voer sy produkte ook na buitelandse markte uit, met 'n uitvoer-aandeel van 17,7 persent in 2018.

 Verwysings 

Kategorie:Oostenrykse maatskappye